એકાદ કલાકની શોધખોળ બાદ શાહીબાગ રિવરફ્રન્ટ ગાર્ડનના પાછળના ભાગેથી ચીમનલાલ અને તેમની પત્નીના મૃતદેહ મળી આવ્યા હતા. આ અંગે રિવરફ્રન્ટ (ઇસ્ટ) પોલીસને જાણ કરાતાં પોલીસ પણ ઘટનાસ્થળે દોડી આવી હતી. રિવરફ્રન્ટ (ઇસ્ટ) પોલીસ સ્ટેશનના હેડ કોન્સ્ટેબલ મોતીભાઇ દેસાઇએ જણાવ્યું હતું કે એક્સાઇઝ વિભાગના સુપરિન્ટેન્ડેન્ટ ચીમનલાલની પુત્રીની પરીક્ષા ચાલતી હોવાથી મોડી રાત સુધી ન વાંચવા બાબતે બોલાચાલી થઇ હતી અને બાદમાં અમારું સંતાન થઇ તમે માનતાં નથી અમારે નથી જીવવું કહી સાબરમતી નદી પરથી ઝંપલાવી આત્મહત્યા કરી લીધી હતી.